KURZUS: Közlekedéstervezés

MODUL: I. modul: A közlekedéstervezés fogalma és rendszere

3. lecke: Forgalom előrebecslés. Közlekedési kínálat

| Tevékenység
Az alábbi javaslatok alapján dolgozza fel a jegyzet 32-46. oldalán található tananyagot!
tanulmányozza a forgalom globális (országos) előrebecslésével kapcsolatos példákat, kövesse végig a 33. oldalon található számításokat, tanulja meg, mit nevezünk elaszticitási tényezőnek, jegyezze meg, hogyan kell azt meghatározni, a jegyzetben szereplő képletekkel kapcsolatban nézze meg ennek a tanulási útmutatónak a "További információk a tananyaghoz" című részét! jegyezze meg, hogy a 2. példában milyen tényezők alapján történik a forgalom előrebecslése, fogalmazza meg, milyen tényezők határozzák meg azt, hogy a gépjárművek éves futásteljesítménye hosszabb időtávlatot figyelembe véve csökken, jegyezze meg, milyen esetekben nem alkalmazható a globális forgalom-előrebecslés, sorolja fel, melyek a közlekedési kínálat jellemzői, sorolja fel, melyek a hálózati modellekben a szakaszok és csomópontok jellemzői, a 3.19 ábra alapján jegyezze meg, hogyan befolyásolja a forgalomnagyság az adott úton elérhető sebességet, jegyezze meg, mit értünk megfelelő és eltűrhető forgalomnagyság alatt, ezzel kapcsolatban tanulmányozza a 3.5 és 3.6 táblázatot jegyezze meg, hogy az "a", "b", "c" és "d" hálózati funkciójú utaknál az "a" -tól "d" felé haladva hogyan változik a kapcsolati, a feltáró és a kiszolgáló funkció jelentősége (a feltáró funkcióval kapcsolatban magyarázatot talál a "További információk a tananyaghoz" részben), sorolja fel, milyen tényezőkön keresztül lehet a közlekedési igényeket befolyásolni, fogalmazza meg, mi történik, ha sem a kapacitásnövelés, sem az igénymenedzsment eszközével nem élünk a közlekedési igényekkel kapcsolatosan.
Követelmények
Ön akkor sajátította el megfelelően a tananyagot, ha
felsorolásból ki tudja választani a rugalmassági (elaszticitási) tényező fogalmát, önállóan el tudja végezni a GDP-növekedésén alapuló forgalom-előrebecslés számítását, felsorolásból ki tudja választani, hogy mely tényezők alapján történik a forgalom globális előrebecslése, felsorolásból ki tudja választani, milyen tényezők határozzák meg azt, hogy a gépjárművek éves futásteljesítménye hosszabb időtávlatot figyelembe véve csökken, a globális forgalom előrebecslésre vonatkozó állításokról el tudja dönteni, hogy azok igazak vagy hamisak, felsorolásból ki tudja választani, hogy a hálózati modellek az úthálózat és a csomópontok mely jellemzőit kezelik, az eltűrhető és a megengedett forgalomnagyság összefüggésére vonatkozó állításokról el tudja dönteni, hogy azok igazak vagy hamisak, felsorolásból ki tudja választani, hogyan befolyásolja a forgalomnagyság az úton elérhető sebességet, az "a", "b", "c" és "d" hálózati funkciójú utakhoz párosítani tudja azok konkrét funkcióit, felsorolásból ki tudja választani, hogy mi szab határt a közlekedési kínálat növelésének.
További információk a tananyaghoz
1. A jegyzet 33. oldalán szereplő összefüggés "képlet" alakban az alábbi:
F i+1 F i −1=( G i+1 G i −1 )*e
Az Fi+1 értékét szeretnénk meghatározni, így az egyenlet mindkét oldalát szorozzuk Fi-vel:
F i+1 − F i =( G i+1 G i −1 )*e* F i
Minkét oldalhoz hozzáadunk Fi-t:
F i+1 =( G i+1 G i −1 )*e* F i + F i
Kiemelünk Fi-t:
F i+1 =[ ( G i+1 G i −1 )*e+1 ]* F i
Így megkaptuk azt az összefüggést, ami alapján az i+1-edik év forgalma meghatározható.
2. Az utak feltáró funkciója alatt az úthálózat azon képességét értjük, hogy az utak segítségével a területen lakók eljutnak a főközlekedési útvonalakhoz. Az a terület, ahonnan rövid idő alatt, jó minőségű úton lehet eljutni például az országos főúthálózathoz, az jobban "feltárt", így gazdaságilag értékesebb terület.

| Önellenőrző kérdések
1. Jelölje meg, hogy a GDP változásán alapuló forgalom-előrebecslési modell esetén mit értünk rugalmassági (elaszticitási) tényező alatt!
| A GDP és forgalom adott évre számított hányadosát.
| 1% GDP-növekedéshez tarozó forgalomnövekedést.
| 1% forgalomnövekedéshez tarozó GDP-növekedést.
| A GDP átlagos éves változását a vizsgált időszakban.
2. Az alábbi adatok alapján végezze el az 5. évre szóló globális forgalom-előrebecslést! A számítások eredményét ne kerekítse, csak a megadott számú tizedesjegyet vegye figyelembe!
Év | Forgalom % | GDP %
1. | 100 | 100
2. | 104 | 103
3. | 108 | 107
4. | 111 | 110
5. |  |
Először határozza meg a forgalom átlagos növekedését! A számítások során a kapott százalék-értékeket 2 tizedesjegyig, kerekítés nélkül vegye figyelembe! A forgalom átlagos növekedése (2 tizedesjegy pontossággal): % A GDP átlagos növekedése (2 tizedesjegy pontossággal): % A rugalmassági tényező (három tizedesjegy pontossággal) e: A várható forgalom az 5. évben (2 tizedesjegy pontossággal):
3. Az alábbiak közül mely tényezők alapján történik a forgalom globális előrebecslése?
| A motorizációs fok.
| Lakosságszám.
| Az utazással töltött idő.
| Úthálózat hossza.
| Egy járműre jutó futásteljesítmény.
4. Jelölje meg, mely tényező határozza meg azt, hogy a gépjárművek éves futásteljesítménye hosszabb időtávlatot figyelembe véve csökken!
| A több autót birtokló családokban az egyik autó kevesebbet fut.
| A járművek az egyre telítettebb utakon egyre kevesebb utat tudnak megtenni.
| Egyre többen vesznek igénybe tömegközlekedést.
| A drágább üzemanyag miatt kevesebben használnak személygépkocsit.
5. Döntse el, hogy az alábbi állítások igazak vagy hamisak!
A globális forgalom előrebecslés nem alkalmas nem létező összeköttetések szükségességének vizsgálatára. |
A globális forgalom előrebecslés jól alkalmazható jelentős terület-felhasználási változások esetén. |
6. Jelölje meg, hogy a hálózati modellek az úthálózat mely jellemzőit kezelik!
| Hossz.
| Szélesség.
| Irány.
| Kapacitás.
| Sebesség.
| Csomópontok száma.
7. Jelölje meg, hogy a hálózati modellek a csomópontok mely jellemzőit veszik figyelembe!
| Forgalomszabályzás módja.
| Megengedett mozgások.
| Kapacitás.
| Két szabad jelzés között eltelt idő.
| A csomópont geometriai méretei.
| Időveszteség járművenként.
8. Döntse el, hogy az alábbi állítások igazak vagy hamisak!
Az eltűrhető forgalomnagyság kisebb a megengedett forgalomnagyságnál. |
Az eltűrhető forgalomnagyság-állapotot minél hamarabb meg kell szüntetni. |
9. Hogyan befolyásolja a forgalomnagyság az úton elérhető sebességet? Jelölje meg a legpontosabb választ!
| Minél nagyobb a forgalomnagyság, annál kisebb az elérhető sebesség.
| Egy adott értékig nem befolyásolja, majd a nagyobb forgalomhoz egyre kisebb elérhető sebesség tartozik.
| Minél nagyobb a forgalomnagyság, annál nagyobb az elérhető sebesség.
| Az elérhető sebesség fordítottan arányos a forgalomnagysággal.
10. Jelölje meg, hogy melyik hálózati funkciójú utaknál a legjelentősebb az út kapcsolati funkciója?
| Az "a" hálózati funkciójú utaknál.
| A "b" hálózati funkciójú utaknál.
| A "c" hálózati funkciójú utaknál.
| A "d" hálózati funkciójú utaknál.
11. Jelölje meg, hogy melyik hálózati funkciójú utaknál a legjelentősebb az út kiszolgáló funkciója?
| Az "a" hálózati funkciójú utaknál.
| A "b" hálózati funkciójú utaknál.
| A "c" hálózati funkciójú utaknál.
| A "d" hálózati funkciójú utaknál.
12. Jelölje meg, hogy mi szab határt a közlekedési kínálat növelésének!
| A rendelkezésre álló tér szűkössége.
| A környezeti szempontok.
| Pénzügyi tényezők.
1 pont