KURZUS: Közlekedéstervezés

MODUL: II. modul: A négylépcsős modellezési folyamat

12. lecke: Tömegközlekedési ráterhelés

| Tevékenység
Tanulmányozza a jegyzet 107-111. oldalán található tananyagot az alábbiak szerint:
jegyezze meg, hogy mely feltételek mellett alkalmazhatók a közúti ráterhelési modellek a tömegközlekedésre, a 108. oldal alján található szöveges rész, valamint az 5.22 és 5.23 ábrák alapján jegyezze meg, hogyan lehet egy úthálózat alapján a tömegközlekedési hálózatot megadni (vegye figyelembe az 1. és a 2. viszonylat útvonalát, illetve azt, hogy a hálózat nem minden útján van tömegközlekedés, például a 2-5 közötti út ezért nem szerepel a tömegközlekedési hálózatban), jegyezze meg, hogyan vesszük figyelembe a hálózat megadásakor a tömegközlekedési járművek követési idejét, a 110. oldal 1-2. bekezdése alapján sorolja fel, milyen nehézségek adódnak a tömegközlekedési útvonalválasztás meghatározása során, jegyezze meg az időközös és az időpontos ráterhelés jellemzőit.
Követelmények
Ön akkor sajátította el megfelelően a tananyagot, ha
a közúti hálózatot leíró gráfra vonatkozó állítások közül ki tudja választani a helyeseket, felsorolásból ki tudja választani, hogyan vesszük figyelembe a hálózat megadásakor a tömegközlekedési járművek követési idejét, felsorolásból ki tudja választani, hogy mely állítások jellemzik a tömegközlekedési útvonalválasztást, felsorolásból ki tudja választani az időközös és az időpontos ráterhelés jellemzőit.
További információk a tananyaghoz
Az alábbi lapozós könyvben bemutatjuk, hagy a jegyzetben szereplő tömegközlekedési hálózat hogyan alakítható át gráffal megadható hálózattá.
A hálózatban két tömegközlekedési viszonylat adott. Az 1. viszonylat esetén a követési idő 8 perc. A mesterséges élek hossza emiatt 4 perc, ezek a várakozási és felszállási időt reprezentálják. A leszállás idejét 0-nak vesszük. Ezek az élek egyirányúak.
Az 1. viszonylat hálózata
Az eredeti hálózat. | 1/3
A csomópontok (megállóhelyek) közötti élek kétirányúak (ezt az ábrán nem jelzik nyilak), mert a tömegközlekedési jármű a megállóhelyek között oda-vissza közlekedik (1-2-3-6-7-8 sorrendben, illetve visszafelé 8-7-6-3-2-1 sorrendben).
A 2. viszonylat esetén mindez a következőképpen alakul:
Az eredeti hálózat. | 1/4

| Önellenőrző kérdések
1. Jelölje meg közúti hálózatot leíró gráfra vonatkozó állítások közül az igazakat!
| A gráf csomópontjai az utazási kiinduló körzeteknek és az utazási célkörzeteknek felehetnek meg.
| A gráf csomópontjai az útelágazásoknak felehetnek meg.
| A gráf élei a közlekedési pálya egy-egy szakaszát jelentik.
| A gráf élei a közlekedés időszükségletét jelentik.
| A gráf élei a közlekedés költségigényét jelentik.
2. Hogyan vesszük figyelembe a hálózat megadásakor a tömegközlekedési járművek követési idejét?
| A gráf eredeti csomópontok közötti éleinek hossza a követési idő felének felel meg.
| A gráf mesterséges csomópontok közötti éleinek hossza a követési időnek felel meg.
| A gráf eredeti és mesterséges csomópontjai közötti élek hossza a követési idő felének felel meg.
| A gráf eredeti és mesterséges csomópontjai közötti élek hossza a felszállásnál a követési idő felének felel meg.
| A gráf eredeti és mesterséges csomópontjai közötti élek hossza a leszállásnál a követési idő felének felel meg.
3. Jelölje meg, hogy az alábbiak közül mely állítások jellemzik a tömegközlekedési útvonalválasztást!
| Az utazók vagy ismerik a menetrendet, vagy sem.
| Pontosan megválaszolható, hogy egy utazó fel fog-e szállni egy adott járműre, vagy sem.
| A leszállás helye egyes utasok esetén bizonytalan lehet.
| Pontosan kellene tudni, hogy egy adott utas a gyorsaságot, a kényelmet, vagy valamilyen más jellemzőt tart fontosnak az utazás során.
4. Jelölje meg az alábbiak közül az időközös tömegközlekedési ráterhelés jellemzőit!
| Járat szintű reprezentáció.
| Viszonylat szintű reprezentáció.
| Átlagos követési idő adatok.
| Időtől függő követési adatok.
| Az eredmény az egyes járatok terheltségi adatai.
| Az eredmény a járatok átlagos terheltsége.