KURZUS: Közlekedéstervezés

MODUL: II. modul: A négylépcsős modellezési folyamat

6. lecke: Keltés

| Tevékenység
Tanulmányozza a jegyzet 58-71. oldalán található tananyagot az alábbiak szerint:
fogalmazza meg a keltés alapgondolatát, jegyezze meg a vonzott, illetve keltett forgalom, valamint az utazási végpont, illetve utazáskezdő pont közötti összefüggést, keressen példákat lakásbázisú, illetve nem lakásbázisú utazásokra a jegyzetben szereplő példák alapján, jegyezze meg, miért célszerű kategorizálni, rétegekre bontani a forgalmat, fogalmazza meg a növekedési faktor modellek lényegét, jegyezze meg növekedési faktor modell alapképletében szereplő változók nevét, jegyezze meg, milyen betű (P) jelöli a kiinduló (keltett) és a milyen (A) a beérkező (vonzott) forgalmat, fogalmazza meg, mit értünk növekedési faktoron, gyűjtse össze a növekedési faktor modell előnyeit, hátrányait, fogalmazza meg a regressziós modell lényegét, sorolja fel fajtáit, jegyezze meg, mit értünk körzetekre vonatkozó, és háztartás-alapú modellen, fogalmazza meg, miért használnak többváltozós regressziós modellt, a 65. oldalon található felsorolás alapján jegyezze meg, hogy a körzetközpontú modellekben mely tényezők hozhatók összefüggésbe a keltett és a vonzott forgalommal, tanulmányozza a 67-69. oldalon található diagramokat: fogalmazza meg, mit jelent az, hogy például az 5.3 ábrán a 7-8 óra közötti indulási érték 0,084, sorolja fel, milyen jellemzőket vesznek figyelembe a háztartásokra koncentráló modellek, fogalmazza meg, mi a kategória-elemzésen alapuló modellek lényege, sorolja fel jellemzőiket, fogalmazza meg, milyen összefüggés van a forgalomkeltési modellek alapján meghatározott keltett és vonzott forgalmak között, illetve fogalmazza meg, mit kell tenni emiatt.
Követelmények
Ön akkor sajátította el megfelelően a tananyagot, ha
adott utazásról el tudja dönteni, hogy az lakásbázisú vagy sem, felismeri az összefüggést a vonzott, illetve keltett forgalom, valamint az utazási végpont, illetve utazáskezdő pont között, el tudja dönteni, miért célszerű kategorizálni, rétegekre bontani a forgalmat, a regressziós modellekkel kapcsolatban felsorolásból ki tudja választani a keltett, illetve a vonzott forgalommal összefüggésbe hozható változókat, növekedési faktor, a regressziós és a kategória-elemzésen alapuló modellek nevéhez párosítani tudja az azok lényegét megfogalmazó állítást, felsorolásból ki tudja választani, mit értünk növekedési faktoron, felsorolásból ki tudja választani a növekedési faktor modell jellemzőit, forgalomkeltési modellek alapján meghatározott keltett és vonzott forgalmakra vonatkozó állításokról el tudja dönteni, hogy azok igazak vagy hamisak.
További információk a tananyaghoz
A keltés alapgondolata, hogy egy körzetbe beérkező, illetve onnan kiinduló forgalom az adott körzet területi jellemzőivel hozható összefüggésbe.
A vonzott forgalom szempontjából az adott körzet utazásvégző, a keltett forgalom szempontjából utazáskezdő pont.
A keltés során a célforgalmi mátrix sor és oszlopösszegeit (P1...Pn, illetve A1...An) határozzuk meg (lásd 1. ábra). A célforgalmi mátrix belsejébe kerülő értékek (f11, f12, ..., fnn) a szétosztás során alakulnak ki.
1. ábra
Regresszióanalízis: két változó között függvényszerű összefüggést keresünk. Ha az összefüggést megtaláljuk, akkor az egyik változó értékeiből a másik változó értékeit - jó közelítéssel - ki tudjuk számítani.
Például ha a munkával kapcsolatos keltett utazások és az adott körzet lakos-száma között az alábbi összefüggés írható fel:
munkával kapcsolatos keltett utazások = 9,31 + 0,32 x a körzet lakosszáma,
akkor a lakosok számának ismeretében kiszámíthatók a munkával kapcsolatos keltett utazások. Legyen a lakosok száma pl. 1 000. Ekkor: Munkával kapcsolatos keltett utazások=9,31+0,32x1000= 329,31.

| Önellenőrző kérdések
1. Jelölje meg az alábbi utazások közül a lakásbázisúakat!
| Utazás munkahelyről a bevásárló helyre.
| Utazás otthonról a munkahelyre.
| Utazás a bevásárló helyről haza.
| Utazás a munkahely telephelyi között.
2. Döntse el, hogy az alábbi állítás tagmondatai igazak-e, illetve van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
Adott körzet szempontjából keltett forgalom az, amelynek utazáskezdő pontja az adott körzetben van, míg vonzott forgalmon a körzetbe irányuló forgalmat értjük. |
A | B | C | D | E
3. Döntse el, hogy az alábbi állítás tagmondatai igazak-e, illetve van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A forgalmat célszerű rétegekre bontani a keltés során, mert a keltés így -több részre osztva- pontosabban elvégezhető. |
A | B | C | D | E
4. Jelölje meg, hogy a körzetközpontú regressziós modellekben a keltett forgalommal mely változók hozhatók összefüggésbe!
| A lakosok száma.
| A munkahelyek száma.
| A háztartások száma.
| A foglalkoztatottak életkor szerinti megoszlása.
| Kiskereskedelmi üzletek alapterülete.
| A motorizációs szint (gépkocsi-tulajdonlás).
| Hivatali és szolgáltató munkahelyek alapterülete.
5. Párosítsa az alábbi megfogalmazásokhoz a hozzájuk tartozó modellek neveit! Írja be a betűket a megfelelő mezőbe! a: Növekedési faktor modell. b: Regressziós modell. c: Kategória-elemzésen alapuló modell. A jövőbeli forgalmat a jelenlegi forgalmi viszonyokból vezeti le: A sokaságot kisebb, utazás szempontjából homogénnek tekinthető csoportra bontja, és ezek fajlagos utazási szokásai alapján számol: A terület struktúra adatai és a keltett, illetve vonzott forgalom között keres összefüggést:
6. Mit értünk növekedési faktoron?
| A növekedési faktorok az utazásokat befolyásoló struktúra adatoknak a bázisidőszakról a tervezési időszakra történő változását tükrözik.
| A növekedési faktorok vonzott és a keltett forgalom hányadosának a bázisidőszakról a tervezési időszakra történő változását tükrözik.
| A növekedési faktorok lakosok száma és a motorizációs szint hányadosának a bázisidőszakról a tervezési időszakra történő változását tükrözik.
7. Jelölje meg az alábbiak közül a növekedési faktor modell jellemzőit!
| Egyszerű, gyors eredményt ad.
| Hosszú távra szóló számításokra jól alkalmazható.
| Nem lehet kalibrálni.
| A növekedési tényezők hibás megválasztása esetén rossz eredményt ad.
Döntse el, hogy az alábbi állítás tagmondatai igazak-e, illetve van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A forgalomkeltési modellek a vonzott forgalmat pontosabban meg tudják határozni, mint a keltett forgalmat, ezért a keltett forgalmakat igazítjuk hozzá a kiszámított vonzott forgalmakhoz. |
A | B | C | D | E