KURZUS: Közlekedéstervezés

MODUL: III. modul: A modellezés eredményeinek felhasználása

14. A gépjármű-elhelyezés tervezése

| Tevékenység
Az alábbi javaslatok alapján dolgozza fel a jegyzet 152-164. oldalán található tananyagot!
jegyezze meg, minek a rövidítése az OTÉK, a 11.1.1 fejezet alapján fogalmazza meg, minek függvényében írja elő az egyes épületek minimális parkolóhely-szükségletét az OTÉK, jegyezze meg, milyen tényezőktől függ a parkolási igény időbeli változása, jegyezze meg, mit értünk parkolási mérlegen, olvassa le a 11.2 táblázatról, hogy a 7. számú tömbben (Dózsa Gy. u) hány parkolóhely áll rendelkezésre a szegély mellett párhuzamosan, a szegélyre merőlegesen és ferdén, elemezze a 11.3 táblázatot: nézze meg, hogyan kell kiszámítani az OTÉK-szerinti parkolóhely-hiányt, figyelje meg a 11.5 ábrán, hogy az egyes tömbök határát vastag fekete vonallal jelöli a rajz. A parkolási mérleg grafikus ábrázolása minden tömbre külön-külön megjelenik. a 11.6 ábra alapján jegyezze meg, hogy a díj mértékének függvényében hogyan változik a parkolási "kedv", a 11.7 ábra alapján jegyezze meg, hogyan függ a parkolási díj nagyságától a bevétel; próbáljon magyarázatot találni a függvény alakjára, tanulmányozza a Nyugat-Európában megvalósított alternatív parkolási rendszereket a 11.5 és 11.6 fejezetek alapján.
Követelmények
Ön akkor sajátította el megfelelően a tananyagot, ha
felsorolásból ki tudja választani, minek függvényében írja elő az egyes épületek minimális parkolóhely-szükségletét az OTÉK, felsorolásból ki tudja választani, milyen tényezőktől függ a parkolási igény időbeli változása, felsorolásból ki tudja választani, mit értünk parkolási mérlegen, az OTÉK szerinti igény és a valós kínálat alapján ki tudja számítani a hiányzó parkolóhelyek számát, a parkolási mérleg grafikus ábrájáról le tudja olvasni az adatokat (igény, lehetőség, mérleg), a parkolóhelyek telítettsége és a parkolási díj közötti összefüggésre vonatkozó állításról el tudja dönteni, hogy az igaz vagy hamis, parkolási díj és parkolási bevétel közötti összefüggésre vonatkozó állításról el tudja dönteni, hogy az igaz vagy hamis.

| Önellenőrző kérdések
1. Minek függvényében írja elő az egyes épületek minimális parkolóhely-szükségletét az OTÉK? Jelölje meg a legpontosabb választ!
| Az épület alapterülete alapján.
| Az épület emeletinek száma alapján.
| Az épület funkciója alapján.
| Az épület elhelyezkedése alapján.
2. Jelölje meg, milyen tényezőktől függ a parkolási igény időbeli változása?
| A parkolóhelyek számától.
| A nappali-éjszakai ingadozástól.
| A várakozás időtartamától.
3. Jelölje meg, mit értünk parkolási mérlegen!
| Mérleg= Parkolási igény - Parkolási kínálat.
| Mérleg= Parkolási kínálat - Parkolási igény.
| Mérleg= Parkolóhelyek száma - Járművek száma.
| Mérleg= Parkolóhelyek száma - Lakások száma.
4. Az ábra alapján írja be a mezőbe, hogy mekkora a parkolási hiány a 2. számmal jelölt utcában! A parkolási igény OTÉK szerint parkolóhely.
5. Az ábra alapján írja be a mezőkbe a megfelelő betűket! A parkolási kínálat a(z) tömbben a legnagyobb. A parkolási igény a(z) tömbben a legkisebb. A legtöbb parkolóhely a(z) tömbben hiányzik.
6. Döntse el, hogy az alábbi állítás igaz vagy hamis!
A parkolóhelyek telítettsége és a parkolási díj között fordított arányossági összefüggés áll fenn. |
7. Döntse el, hogy az alábbi állítás tagmondatai igazak vagy hamisak, illetve hogy van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A legnagyobb parkolási bevétel akkor érhető el, ha a parkolási díj alacsony, mert így sokan igénybe veszik a szolgáltatást. |
A | B | C | D | E