KURZUS: Közlekedéstervezés

MODUL: I. modul: A közlekedéstervezés fogalma és rendszere

1. lecke: A közlekedéstervezés kialakulása, megközelítésmódjai

| Tevékenység
Az alábbi javaslatok alapján dolgozza fel a jegyzet 9-23. oldalán található tananyagot!
a 9. oldalon található felsorolás alapján jegyezze meg, mely tényezők játszottak szerepet a közlekedéstervezés kialakulásában, a 10-11. oldalon található felsorolás alapján indokolja az egyes tényezők szerepét, a 12. oldal táblázata alapján keressen saját példákat a közlekedéstervezés feladataira, lapozza át a 2. fejezetet (13-23. oldal), és a fő fejezetcímek (2.1...2.5) alapján nézze át, melyek a közlekedéstervezés fő megközelítési módjai, a 2.1 fejezet alapján fogalmazza meg, hogy a műszaki tervezés mellett mely szempontokat kell(ene) még figyelembe venni a közlekedési tervek elkészítésekor, a 2.2 fejezet alapján fogalmazza meg, mit értünk a közlekedéstervezés prognózis-alapú megközelítésén, a 2.3 fejezet alapján fogalmazza meg, mi a szabályzatok szerepe a közlekedéstervezésben, a 2.4.1 fejezet alapján fogalmazza meg, mit értünk helyzetelemzés alatt, a 2.4.2 fejezet alapján adjon választ arra, mi jellemzi a célok megfogalmazását az általános célok és a konkrét célok esetén, a 2.4.3 fejezet alapján fogalmazza meg, milyen összefüggésnek kell lennie a tervezett intézkedések és a célok között, a 2.4.4 fejezet alapján adjon választ arra, mi a hatásvizsgálatok szerepe, a 2.4.5 fejezet alapján sorolja fel, kiket kell bevonni a döntésbe, a 2.4.6 fejezet alapján fogalmazza meg, mi a különbség a terv, mint végeredmény és a tervezés, mint folyamat között.
Követelmények
Ön akkor sajátította el megfelelően a tananyagot, ha
felsorolásból ki tudja választani, mely tényezők játszottak szerepet a közlekedéstervezés kialakulásában, közlekedési tervek elkészítésére vonatkozó állításokról el tudja dönteni, hogy azok igazak vagy hamisak, a prognózisközpontú megközelítésre vonatkozó állításokról el tudja dönteni, hogy azok igazak vagy hamisak, a közeledéstervezési szabályzatokra vonatkozó állításokról el tudja dönteni, hogy azok igazak vagy hamisak, felsorolásból ki tudja választani a helyzetelemzésre vonatkozó igaz állításokat, felsorolásból ki tudja választani a konkrét célokat, a célokra és intézkedésekre vonatkozó állításokról el tudja dönteni, hogy azok igazak vagy hamisak, felsorolásból ki tudja választani a tervezési folyamatra vonatkozó állítások közül az igazat.

| Önellenőrző kérdések
1. Jelölje meg, hogy az alábbiak közül mely tényezők játszottak szerepet a közlekedéstervezés kialakulásában!
| A forgalmi torlódások számának növekedése.
| A légi közlekedés fejlődése.
| A közlekedés politikai kérdéssé válása.
| Az energiaárak növekedése.
| A település-struktúra változása.
| A környezetvédelmi szempontok fontosságának növekedése.
| A hídépítési technológiák fejlődése.
| Az esélyegyenlőség eszméjének erősödése.
2. Döntse el, hogy az alábbi állítás tagmondatai igazak-e, illetve, hogy van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A közlekedési létesítmények tervezésekor a műszaki szempontok mellett a helyváltoztatási folyamatokat is figyelembe kell venni, mert ettől függ, hogy a létesítmény műszakilag megvalósítható-e. |
A | B | C | D | E
3. Döntse el, hogy az alábbi állítás igaz vagy hamis!
A prognózisközpontú megközelítés lényege: a tervező úgy tervezi meg a közlekedési folyamatokat, hogy az a jelenlegi infrastruktúrának a lehető legjobban megfeleljen. |
4. Döntse el, hogy az alábbi állítás igaz vagy hamis!
A közlekedéstervezési munkát a korábbi tapasztalatokon alapuló szabályzatok segítik, de ezek nem jelentenek biztosítékot arra, hogy a felhasználásukkal a legjobb megoldás születik. |
5. Jelölje meg az alábbiak közül a helyzetelemzésre igaz állításokat!
| A helyzetelemzés része az adatgyűjtés.
| Minden, a problémához látszólag nem is kapcsolódó adatot be kell gyűjteni.
| Fontos, hogy a helyzet leírásába ne keveredjenek bele a célok és a megoldási javaslatok.
| A teljes tervezési terület valamennyi elképzelhető jellemzőjét le kell "fedni" adatokkal.
| 6. Jelölje meg, hogy az alábbiak közül melyek sorolhatók a konkrét célok közé!
| Érezhetően javuljon a közlekedés biztonsága.
| Növekedjen a tömegközlekedést választók aránya.
| A balesetek száma legalább 15%-kal csökkenjen.
| A zajterhelés 5 dBA-val csökkenjen.
7. Döntse el, hogy az alábbi állítás igaz vagy hamis!
Minden tervezési célhoz rendelni kell intézkedéseket, és lehet olyan intézkedés, ami nem tartozik célhoz. |
8. Jelölje meg az alábbiak közül az igaz állítást!
| A tervezés eredménye a terv, aminek a megvalósításához tartanunk kell magunkat.
| A tervezés egy folyamat, amelynek egyik állomása a terv, ami a megvalósítás folyamán változhat.
| A tervezési folyamat végeredménye a terv, ami a folyamat során változhat.