KURZUS: Közlekedéstervezés

MODUL: I. modul: A közlekedéstervezés fogalma és rendszere

2. lecke: Közlekedési igények

| Tevékenység
Az alábbi javaslatok alapján dolgozza fel a jegyzet 24-32. oldalán található tananyagot!
jegyezze meg, mely négy általános jellemzővel mérhetjük a közlekedési igényt, a 3.1.1 bekezdés alapján fogalmazza meg, mi jellemzi az utazással töltött időt; ehhez használja fel a 3.1 táblázatot és a 3.1 ábrát. Figyelje meg a 3.1 ábrán, hogy a közlekedésre fordított idő (a függőleges tengelyen látható) gyakorlatilag nem függ a GDP-től: a diagram pontjai jó közelítéssel vízszintes egyenes mentén helyezkednek el. a 3.1.1 pont szövege illetve a 3.2 és 3.3 ábrák alapján jegyezze meg, milyen összefüggés van a GDP, valamint a napi utazások száma (3.2 ábra) és a naponta megtett km-ek száma (3.3 ábra) között, figyelje meg a 3.4 ábrán, hogy ha az egy főre jutó jövedelem nő, akkor növekszik a személygépkocsi használat aránya és csökken a kerékpár-használaté, a 3.1.2 alapján fogalmazza meg, miből ered a megtett km-ben mérhető igények növekedése, a 3.1.3 fejezet a tananyag későbbi részei szempontjából fontos fogalmakat tárgyal. A 3.6 ábra segítségével jegyezze meg, mit értünk kiinduló forgalom, célforgalom, belső forgalom és átmenő forgalom alatt, törekedjen arra, hogy a 3.6 ábra jelzéseihez (nyilaihoz) társítani tudja az azokhoz tartozó fogalmakat, tanulmányozza a 3.7, 3.8, 3.9 ábrákat, és keressen magyarázatot arra, miért ingadozik a forgalom napi, heti és éves szinten az ábrákon bemutatottak szerint, jegyezze meg az átlagos napi forgalom (ÁNF) és a mértékadó óraforgalom (MOF) definícióját, tanulmányozza a 3.10 ábrát: figyelje meg, hogy a 3000 óránál a görbék kb. a 0,05-ös értéket veszik fel. Ez azt jelenti, hogy évente 3000 óra az az időtartam, amikor a mértékadó óraforgalom és az átlagos napi forgalom hányadosa nagyobb, mint 0,05. Ez alapján fogalmazza meg az 1000 órához tartozó összefüggést.
Követelmények
Ön akkor sajátította el megfelelően a tananyagot, ha
felsorolásból ki tudja választani, mely négy általános jellemzővel mérhetjük a közlekedési igényt, felsorolásból ki tudja választani, hogy adott tényezők közül melyik független az egyes országok egy főre jutó GDP-jétől, ábra alapján felsorolásból ki tudja választani az egyes közlekedési módok és az egy főre jutó jövedelem nagysága közötti helyes összefüggést, felsorolásból ki tudja választani, hogy miből ered a megtett km-ben mérhető igények növekedése, ábra jelöléseihez párosítani tudja a kiinduló forgalom, célforgalom, belső forgalom és átmenő forgalom fogalmát, felsorolásból ki tudja választani, mit értünk átlagos napi forgalom (ÁNF) és mértékadó óraforgalom (MOF) alatt, ábra alapján ki tudja választani a forgalomtartóssági görbére vonatkozó helyes állítást.

| Önellenőrző kérdések
1. Jelölje meg, hogy mely négy általános jellemzővel mérhetjük a közlekedési igényt!
| Utazás/fő/nap
| Saját járművel (megtett út)/fő/nap
| Helyváltoztatás (utazás + gyaloglás)/fő/nap
| Megtett km/fő/nap
| Utazással töltött idő/fő/nap
| Tömegközlekedéssel megtett km/fő/nap
2. Az alábbi tényezők közül melyik független az egyes országok egy főre jutó GDP-jétől?
| Az utazással megtett km-ek száma.
| A helyváltoztatás módja.
| Az utazással töltött idő.
| A napi helyváltoztatások száma.
| Az utazás sebessége.
3. Az alábbi ábra alapján válaszoljon a kérdésre!
Jelölje meg az alábbiak közül az igaz állításokat!
| Az egy főre jutó jövedelemmel arányosan nő a személygépkocsi-használat aránya.
| Minél magasabb az egy főre jutó jövedelem, annál többen közlekednek kerékpárral.
| A tömegközlekedés választása alacsony és magas jövedelem esetén valamivel kisebb, mint a közepes nagyságú jövedelem esetén.
| Alacsony egy főre jutó jövedelem esetén kevesebben utaznak utasként személygépkocsiban, mint magasabb jövedelem esetén.
4. Jelölje meg, hogy miből ered a megtett km-ben mérhető igények növekedése!
| Abból, hogy nő a közlekedés sebessége.
| Abból, hogy lakóhelyek és a munkahelyek egyre távolabb vannak egymástól.
| Abból, hogy egyre több ember utazik naponta tömegközlekedéssel.
| Abból, hogy változnak a bevásárlási, nyaralási szokások.
5. Az alábbi ábra alapján oldja meg a feladatot!
Párosítsa az ábra betűjeleit az alábbi fogalmakhoz! Írja be a megfelelő betűt (A,B,C vagy D) a mezőkbe! Belső forgalom: Kiinduló forgalom: Átmenő forgalom: Célforgalom:
6. Jelölje meg, mit értünk átlagos napi forgalom (ÁNF) alatt!
| Az egész napi forgalom osztva 24 órával.
| A napi forgalmak éves átlaga.
| Egy hét forgalmának összege osztva 7-tel.
| Egy adott hónap forgalmának összege osztva a hónap napjainak számával.
7. Jelölje meg, mit értünk mértékadó óraforgalom (MOF) alatt!
| Egy adott évben a legforgalmasabb óra forgalma.
| Az az óránkénti forgalom érték, amit a forgalom évente 50 órán át elér, vagy meghalad.
| A napi forgalmak éves átlaga.
| Egy adott nap legforgalmasabb órájának forgalma.
8. Az alábbi ábra alapján válaszoljon a kérdésre!
Az ábra alapján jelölje meg a helyes összefüggést!
| Évente 1000 óra az az időtartam, amikor a mértékadó óraforgalom és az átlagos napi forgalom hányadosa kisebb, mint 0,075.
| Évente 1000 óra az az időtartam, amikor az átlagos napi forgalom nagyobb, mint 0,075.
| Évente 1000 óra az az időtartam, amikor az átlagos napi forgalom és a mértékadó óraforgalom hányadosa nagyobb, mint 0,075.
| Évente 1000 óra az az időtartam, amikor a mértékadó óraforgalom és az átlagos napi forgalom hányadosa nagyobb, mint 0,075.